ddrg/super_eurlex huggingface dataset:
Úradný vestník L 188 , 16/07/1984 S. 0001 - 0001

Fínske špeciálne vydanie: Kapitola 11 Zväzok 11 S. 0140

Španielske špeciálne vydanie: Kapitola 04 Zväzok 3 S. 0054

Švédske špeciálne vydanie: Kapitola 11 Zväzok 11 S. 0140

Portugalské špeciálne vydanie Kapitola 04 Zväzok 3 S. 0054



Nariadenie Rady (EHS) č. 1966/84 z 28. júna 1984 o uzavretí dohody medzi Európskym hospodárskym spoločenstvom a vládou republiky Rovníkovej Guinei o rybolove z pobrežia Rovníkovej Guinei RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej článok 43, so zreteľom na návrh Komisie, so zreteľom na stanovisko Európskeho parlamentu [1], keďže je v záujme spoločenstva schváliť Dohodu medzi Európskym hospodárskym spoločenstvom a vládou republiky Rovníkovej Guinei o rybolove z pobrežia Rovníkovej Guinei, podpísanú 15. júna 1984 v Malabo, PRIJALA TOTO NARIADENIE: Článok 1 Dohoda medzi Európskym hospodárskym spoločenstvom a vládou republiky Rovníkovej Guinei o rybolove z pobrežia Rovníkovej Guinei sa týmto schvaľuje v mene spoločenstva. Text dohody je pripojený k tomuto nariadeniu. Článok 2 Predseda Rady uverejnení oznámenie stanovené v článku 13 dohody [2]. Článok 3 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 28. júna 1984 Za Radu predseda H. Bouchardeau [1] Ú. v. ES C 277, 17.10.1983, s. 142. [2] Dátum vstupu dohody do platnosti sa Generálnym sekretariátom Rady uverejní v Úradnom vestníku Európskych spoločenstiev. --------------------------------------------------
Úradný vestník L 261 , 02/10/1984 S. 0008 - 0008

Španielske špeciálne vydanie: Kapitola 03 Zväzok 32 S. 0115

Portugalské špeciálne vydanie Kapitola 03 Zväzok 32 S. 0115



Nariadenie Komisie (EHS) č. 2778/84 z 1. októbra 1984, ktorým sa po dvadsiaty tretí raz mení a dopĺňa nariadenie (EHS) č. 2730/81, ktorým sa ustanovuje zoznam agentúr v nečlenských krajinách, ktoré majú právomoc vyhlasovať výberové konania v sektore mlieka a mliečnych výrobkov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 804/68 z 27. júna 1968, o spoločnej organizácii trhu s mliekom a mliečnymi výrobkami [1], v znení nariadenia (EHS) č. 1557/84 [2], najmä jeho článkov 13 ods. 3 a 17 ods. 4, keďže nariadenie Komisie (EHS) č. 2730/81 [3], v znení nariadenia (EHS) č. 907/84 [4], ustanovilo zoznam agentúr v nečlenských krajinách, ktoré majú právomoc vyhlasovať výberové konania v sektore mlieka a mliečnych výrobkov; keďže vo svetle posledných dostupných informácií o obchodných postupoch dotknutých krajín a o úradnej podstate spomínaných agentúr, by sa malo toto nariadenie zmeniť a doplniť; keďže opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 V prílohe nariadenia (EHS) č. 2730/81 sa zoznam oprávnených organizácií doplňuje nasledujúcimi organizáciami, doplnenie sa urobí v abecednom poradí krajín: Krajina | Oprávnená organizácia | Turecko | Turkiye Sut Endustrisi Gumuru J. M. Istambul Caddesi No 88 Iskitler Ankara | Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 1. októbra 1984 Za Komisiu Poul Dalsager člen Komisie [1] Ú. v. ES L 148, 28.6.1968, s. 13. [2] Ú. v. ES L 150, 6.6.1984, s. 6. [3] Ú. v. ES L 272, 26.9.1981, s. 25. [4] Ú. v. ES L 94, 4.4.1984, s. 7. --------------------------------------------------
Úradný vestník L 335 , 22/12/1984 S. 0004 - 0004

Fínske špeciálne vydanie: Kapitola 7 Zväzok 3 S. 0103

Španielske špeciálne vydanie: Kapitola 07 Zväzok 3 S. 0224

Švédske špeciálne vydanie: Kapitola 7 Zväzok 3 S. 0103

Portugalské špeciálne vydanie Kapitola 07 Zväzok 3 S. 0224



Nariadenie Rady (EHS) č. 3626/84 z 19. decembra 1984, ktorým sa mení a dopĺňa nariadenie č. 11 týkajúce sa odstránenia diskriminácie v oblasti cien a podmienok dopravy pri uplatňovaní článku 79 ods. 3 Zmluvy o založení Európskeho hospodárskeho spoločenstva RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na jej článok 75 so zreteľom na návrh Komisie, so zreteľom na stanovisko Zhromaždenia [1], so zreteľom na stanovisko Hospodárskeho a sociálneho výboru [2], keďže podľa smernice Rady 84/647/EHS [3] môžu dopravcovia na vlastný účet alebo na účet tretích používať prenajaté vozidlá; keďže definícia cestnej prepravy tovaru podnikov pre svoje vlastné potreby v článku 9 nariadenia č. 11 [4] vylučuje používanie prenajatých vozidiel; keďže je teda potrebné zmeniť a doplniť uvedené nariadenie, PRIJALA TOTO NARIADENIE: Článok 1 "— tovar musí byť prepravovaný vozidlami vlastnenými, získanými na splátky alebo prenajatými podnikmi za predpokladu, že v prípade nájmu musia byť splnené podmienky uvedené v článku 2 smernice 84/647/EHS [5]." Článok 2 Toto nariadenie nadobudne účinnosť 1. júla 1986. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 19. decembra 1984 Za Radu predseda J. Bruton [1] Ú. v. ES C 10, 16.1.1984, s. 91. [2] Ú. v. ES C 35, 9.2.1984, s. 19. [3] Ú. v. ES L 335, 22.12.1984, s. 72. [4] Ú. v. ES 52, 16.8.1960, s. 1121/60. [5] Ú. v. ES L 335, 22.12.1984, s. 72. --------------------------------------------------
Úradný vestník L 150 , 06/06/1984 S. 0004 - 0004

Fínske špeciálne vydanie: Kapitola 3 Zväzok 17 S. 0145

Španielske špeciálne vydanie: Kapitola 03 Zväzok 30 S. 0245

Švédske špeciálne vydanie: Kapitola 3 Zväzok 17 S. 0145

Portugalské špeciálne vydanie Kapitola 03 Zväzok 30 S. 0245



Nariadenie Rady (ES) č. 1555/84 zo 4. júna 1984, ktorým sa mení a dopĺňa nariadenie (EHS) č. 3671/81 o dovoze určitých poľnohospodárskych výrobkov s pôvodom v Turecku do spoločenstva RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej článok 113, so zreteľom na návrh Komisie, keďže nariadením (EHS) č. 3671/81 [1] sa ustanovuje, že ak Komisia zavedie vyrovnávací poplatok na dovoz určitého ovocia a zeleniny s pôvodom v Turecku podľa článkov 25 a 25a nariadenia (EHS) č. 1035/72 [2], súčasne pre tieto výrobky znovu zavedie clo, ktoré sa uplatňovalo do 1. januára 1981; keďže uplatňovanie uvedeného ustanovenia môže v prípade určitých výrobkov viesť k uvaleniu cla Turecku, ktoré je vyššie ako clo, ktoré bolo od 1. januára 1981 dohodnuté pre všetky tretie dodávateľské krajiny, ktoré nepodliehajú osobitnému režimu, pokiaľ ide o dovoz do spoločenstva; keďže článok 1 nariadenia (EHS) č. 3671/81 by sa mal príslušne upraviť; keďže by sa mali zohľadniť aj opatrenia, ktoré boli 31. decembra 1980 podľa dohody o pridružení platné pre dovoz tovaru s pôvodom v Turecku, PRIJALA TOTO NARIADENIE: Článok 1 Článok 1 nariadenia (EHS) č. 3671/81 sa týmto nahrádza takto: "Článok 1 Ak podľa článkov 25 a 25a nariadenia (EHS) č. 1035/72 Komisia zavedie vyrovnávací poplatok na dovoz určitého ovocia a zeleniny s pôvodom v Turecku, súčasne znovu zavedie: - pre výrobky s pôvodom v Turecku, na ktoré sa k 31. decembru 1980 neuplatňovalo preferenčné clo podľa režimu vyplývajúceho z dohody o pridružení, clo uplatňované na tretie krajiny na základe doložky najvyšších výhod, - pre výrobky s pôvodom v Turecku podliehajúce osobitnému režimu na základe dohody o pridružení clo podľa Spoločného colného sadzobníka v súčasnosti uplatňovaného na krajiny s doložkou najvyšších výhod, zníženou v súlade s ustanoveniami preferenčného režimu platného k 31. decembru 1980." Článok 2 Toto nariadenie nadobudne účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 4. júna 1984 Za Radu predseda J. Delors [1] Ú. v. ES L 367, 23.12.1981, s. 3. [2] Ú. v. ES L 118, 20.5.1972, s. 1. --------------------------------------------------
Úradný vestník L 166 , 26/06/1984 S. 0005 - 0005



Nariadenie Rady (EHS) č. 1764/84 z 19. júna 1984 o uzavretí Dohody vo forme výmeny listov medzi Európskym hospodárskym spoločenstvom a Barbadosom, Belize, Konžskou republikou, Fidži, Guyanskou kooperatívnou republikou, Jamajkou, Kenskou republikou, Madagaskarskou republikou, Malawijskou republikou, Mauríciom, Surinamskou republikou, Svazijským kráľovstvom, Tanzánijskou zjednotenou republikou, Trinidadom a Tobagom, Ugandskou republikou, Zimbabwianskou republikou a Republikou Pobrežia Slonoviny o pristúpení posledne menovanej krajiny k Protokolu 7 o cukre krajín AKT pripojenému k Druhému dohovoru krajín AKT-EHS RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 113, so zreteľom na návrh Komisie, keďže spoločná deklarácia v prílohe k Protokolu 7 o cukre krajín AKT pripojenému k Druhému dohovoru krajín AKT-EHS [1] stanovuje, že každá žiadosť krajiny AKT, ktorá je zmluvnou stranou dohovoru, pričom daná žiadosť nie je bližšie uvedená v danom protokole, zúčastniť sa jej ustanovení sa preskúma; keďže Republika Pobrežia Slonoviny je krajinou AKT, ktorá je zmluvnou stranou uvedeného dohovoru; keďže Pobrežie Slonoviny požiadalo o účasť na ustanoveniach uvedeného protokolu; keďže dotknuté krajiny AKT podporili žiadosť Pobrežia Slonoviny o pristúpenie k uvedenému protokolu; keďže je primerané schváliť dohodu vo forme výmeny listov medzi Európskym hospodárskym spoločenstvom, štátmi uvedenými v danom protokole a Republikou Pobrežia Slonoviny o pristúpení Pobrežia Slonoviny k uvedenému protokolu, PRIJALA TOTO NARIADENIE: Článok 1 Dohoda vo forme výmeny listov medzi Európskym hospodárskym spoločenstvom a Barbadosom, Belize, Konžskou republikou, Fidži, Guyanskou kooperatívnou republikou, Jamajkou, Kenskou republikou, Madagaskarskou republikou, Malawijskou republikou, Mauríciom, Surinamskou republikou, Svazijským kráľovstvom, Tanzánijskou zjednotenou republikou, Trinidadom a Tobagom, Ugandskou republikou, Zimbabwianskou republikou a Republikou Pobrežia Slonoviny o pristúpení posledne menovanej krajiny k Protokolu 7 o cukre krajín AKT pripojenému k druhému Dohovoru krajín AKT-EHS sa týmto schvaľuje v mene spoločenstva. Text dohody je pripojený k tomuto nariadeniu. Článok 2 Predseda Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo. Článok 3 Toto nariadenie nadobúda účinnosť deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 19. júna 1984 Za Radu predseda C. Cheysson [1] Ú. v. ES L 347, 22.12.1980, s. 2. --------------------------------------------------
Úradný vestník L 120 , 05/05/1984 S. 0001 - 0001

Španielske špeciálne vydanie: Kapitola 03 Zväzok 30 S. 0154

Portugalské špeciálne vydanie Kapitola 03 Zväzok 30 S. 0154



Nariadenie Rady (EHS) č. 1243/84 z 27. apríla 1984 o uzavretí dohody vo forme výmeny listov medzi Európskym hospodárskym spoločenstvom a Indickou republikou o obnovenom pridelení dohodnutého množstva preferenčného cukru Indickej republike RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jeho článok 113, so zreteľom na návrh Komisie, keďže podľa dohody medzi Európskym hospodárskym spoločenstvom a Indickou republikou o trstinovom cukre [1], ktorá vstúpila do platnosti 18. júla 1975, mala India pôvodne dohodnuté množstvo 25000 ton (hodnota bieleho cukru) preferenčného cukru; keďže s účinnosťou od 1. júla 1981 Komisia znížila uvedené množstvo na nulu podľa ustanovení článku 7 ods. 2 uvedenej dohody; keďže uvedená dohoda je neoddeliteľnou súčasťou rastúcich obchodných vzťahov medzi Európskym hospodárskym spoločenstvom a Indiou, PRIJALA TOTO NARIADENIE: Článok 1 Dohoda vo forme výmeny listov medzi Európskym hospodárskym spoločenstvom a Indickou republikou o obnovenom pridelení dohodnutého množstva preferenčného cukru Indickej republike sa týmto schvaľuje v mene spoločenstva. Text dohody je pripojený k tomuto rozhodnutiu. Článok 2 Predseda Rady sa týmto oprávňuje určiť osobu splnomocnenú na podpísanie dohody, tak aby zaväzovala spoločenstvo. Článok 3 Toto nariadenie nadobudne účinnosť dňom nasledujúcim po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 27. apríla 1984 Za Radu predseda M. Rocard [1] Ú. v. ES L 190, 23.7.1975, s. 35. --------------------------------------------------
Úradný vestník L 166 , 26/06/1984 S. 0001 - 0002



Nariadenie Rady (EHS) č. 1763/84 z 19. júna 1984 o uzatvorení dohovoru vo forme výmeny listov medzi Európskym hospodárskym spoločenstvom a Barbadosom, Belize, Konžskou ľudovou republikou, Fidži, Guayanskou spojenou republikou, Jamajkou, Keňskou republikou, Madagaskarskou demokratickou republikou, Malawijskou republikou, Mauríciusom, Surinamskou republikou, Svazijským kráľovstvom, Tanzánijskou zjednotenou republikou, Trinidadom a Tobagom, Ugandskou republikou, Republikou Zimbabwe a Svätým Krištofom a Nevisom o pristúpení posledne menovanej krajiny k Protokolu 7 o AKP cukre, ktorý sa prikladá k druhej konvencii AKP –EHS RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej článok 113, so zreteľom na návrh Komisie, keďže Deklarácia 2 v prílohe Protokolu 7 o cukre AKP priložená k Druhej konvencii AKP-EHS [1] ustanovuje, že Svätý Krištof a Nevis musia mať prospech z výhod zhodných s tými, ktoré boli uvedené v zmienenom protokole pokiaľ ide o množstvo 14800 ton; keďže Svätý Krištof a Nevis získal nezávislosť 19. septembra 1983 a požiadal o pristúpenie k Druhej konvencii AKP-EHS a tiež k Protokolu 7; keďže implementácia Protokolu 7 sa uskutočňuje v rámci spoločnej organizácie trhu s cukrom; keďže je vhodné potvrdiť dohovor formou výmeny listov medzi Európskym hospodárskym spoločenstvom, štátmi uvedenými v Protokole 7 a Svätým Krištofom a Nevisom o jeho pristúpení k protokolu 7, PRIJALA TOTO NARIADENIE: Článok 1 Dohovor vo forme výmeny listov medzi Európskym hospodárskym spoločenstvom a Barbadosom, Belize a Konžskou ľudovou republikou, Fidži, Guayanskou spojenou republikou, Jamajkou, Keňskou republikou, Madagaskarskou demokratickou republikou, Malawijskou republikou, Mauríciusom, Surinamskou republikou, Swazijským kráľovstvom, tanzánijskou zjednotenou republikou, Trinidadom a Tobagom, Ugandskou republikou, Republikou Zimbabwe a Svätým Krištofom a Nevisom o pristúpení posledne menovanej krajiny k Protokolu 7 o AKP cukre priložený k Druhej konvencii AKP-EHS sa týmto považuje za schválený zo strany spoločenstva. Text dohovoru je prílohou tohto nariadenia. Článok 2 Predseda Rady je týmto poverený menovať osobu oprávnenú podpísať dohovor s cieľom zmluvne zaviazať spoločenstvo. Článok 3 Toto nariadenie nadobudne účinnosť deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 19. júna 1984 Za Radu predseda C. Cheysson [1] Ú. v. ES L 347, 22.12.1980, s. 1. --------------------------------------------------
Úradný vestník L 187 , 14/07/1984 S. 0001 - 0001

Fínske špeciálne vydanie: Kapitola 11 Zväzok 11 S. 0135

Švédske špeciálne vydanie: Kapitola 11 Zväzok 11 S. 0135



Nariadenie Rady (EHS) č. 2006/84 z 9. júla 1984, zabezpečujúce priamu spoluprácu medzi orgánmi členských štátov Európskeho hospodárskeho spoločenstva a príslušnými orgánmi Švajčiarskej konfederácie zodpovednými za prevenciu pred podvodom RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 337/79 z 5. februára 1979 o spoločnej organizácii trhu s vínom [1], naposledy zmenené a doplnené nariadením (EHS) č. 1595/83 [2], a najmä na jeho článok 64 ods. 2, so zreteľom na odporúčanie Komisie, keďže s cieľom účinnejšie predchádzať podvodu v sektore s vínom, 4 pododsek článku 64 ods. 1 nariadenia (EHS) č. 337/79 stanovuje priamu spoluprácu medzi príslušnými orgánmi v členských štátoch a medzi týmito orgánmi a príslušnými orgánmi v nečlenských štátoch, ktoré so spoločenstvom uzavreli dohodu alebo dojednanie; keďže s týmto cieľom naviazalo spoločenstvo v roku 1982 kontakt so švajčiarskymi orgánmi, ktoré súhlasili so zavedením takejto spolupráce na základe vzájomných záväzkov vo forme výmeny listov; keďže je v mene spoločenstva nevyhnutné udeliť povolenie na takéto záväzky, PRIJALA TOTO NARIADENIE: Článok 1 Výmena listov medzi Európskym hospodárskym spoločenstvom a Švajčiarskou konfederáciou, ktorou sa zakladá priama spolupráca medzi orgánmi členských štátov spoločenstva zodpovedných za prevenciu proti podvodu a príslušnými švajčiarskymi orgánmi, sa týmto schvaľuje. Znenie výmeny listov sa prikladá k tomuto nariadeniu. Článok 2 Predseda Rady je oprávnený menovať osobu splnomocnenú podpisovať výmenné listy v mene Európskeho hospodárskeho spoločenstva. Článok 3 Toto nariadenie nadobudne účinnosť 3. deň od dňa jeho uverejnenia v Úradnom vestníku Európskeho spoločenstva. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 9. júla 1984 Za Radu predseda A. Dukes [1] Ú. v. ES L 54, 5.3.1979, s. 1. [2] Ú. v. ES L 163, 22.6.1983, s. 48. --------------------------------------------------
Úradný vestník L 026 , 31/01/1985 S. 0012 - 0012

Fínske špeciálne vydanie: Kapitola 3 Zväzok 18 S. 0103

Španielske špeciálne vydanie: Kapitola 03 Zväzok 33 S. 0146

Švédske špeciálne vydanie: Kapitola 3 Zväzok 18 S. 0103

Portugalské špeciálne vydanie Kapitola 03 Zväzok 33 S. 0146



Nariadenie Rady (EHS) č. 231/85 z 29. januára 1985, ktorým sa mení a dopĺňa nariadenie č. 136/66/EHS o vytvorení spoločnej organizácie trhu s olejmi a tukmi RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na jej článok 43, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže článok 4 ods. 1 nariadenia č. 136/66/EHS [4], naposledy zmeneného a doplneného nariadením (EHS) č. 2260/84 [5], stanovuje, že v prípade, keď nastane počas hospodárskeho roku výrazná zmena faktorov používaných na stanovenie reprezentatívnej trhovej ceny olivového oleja, môže sa prijať rozhodnutie o úprave reprezentatívnej trhovej ceny a prahovej ceny počas hospodárskeho roka v súlade s postupom uvedeným v článku 38 daného nariadenia; keďže v záujme zdravého riadenia trhu sa musia stanoviť podrobné pravidlá, ktoré sa budú dať použiť na definovanie toho, čo sa rozumie pod pojmom výrazné zmeny príslušných faktorov; keďže sa musí prijať ustanovenie týkajúce sa všetkých nevyhnutných úprav výšky podpory na spotrebu, ako aj percenta podpory na spotrebu, ktoré sa bude brať ako základ pre financovanie tak činností uznaných obchodných organizácií, ako aj určitých programov poskytujúcich informácie a podporujúcich spotrebu olivového oleja, PRIJALA TOTO NARIADENIE: Článok 1 Článok 4 nariadenia (EHS) č. 136/66/EHS sa týmto mení a dopĺňa takto: 1. Druhý pododsek článku 1 sa nahrádza takto: "Ak sa však na základe vykonávacích pravidiel, ktoré sa stanovia v súlade s postupom uvedeným v článku 38, počas hospodárskeho roka výrazne zmenia faktory používané na stanovenie reprezentatívnej trhovej ceny olivového oleja, môže sa na základe uvedeného postupu počas hospodárskeho roka prijať rozhodnutie o úprave reprezentatívnej trhovej ceny a prahovej ceny. V takýchto prípadoch sa výška podpory na spotrebu a percentá podpory na spotrebu uvedené v článku 11 ods. 5 a 6 môžu upraviť v súlade s rovnakým postupom." 2. Druhý pododsek odseku 4 sa nahrádza takto: "Ceny podľa odseku 1 prvý pododsek písmeno b) schvaľuje Rada konajúc kvalifikovanou väčšinou na návrh Komisie." Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 29 januára 1985 Za Radu predseda G. Andreotti [1] Ú. v. ES C 317, 28.11.1984, s. 8. [2] Stanovisko dodané 18. januára 1985 (ešte nebolo uverejnené v úradnom vestníku). [3] Ú. v. ES C 103, 16.4.1984, s. 35. [4] Ú.v. ES 172, 30.9.1966, s. 3025/66. [5] Ú. v. ES L 208, 3.8.1984, s. 1. --------------------------------------------------
Úradný vestník L 052 , 22/02/1985 S. 0038 - 0038

Španielske špeciálne vydanie: Kapitola 03 Zväzok 33 S. 0209

Portugalské špeciálne vydanie Kapitola 03 Zväzok 33 S. 0209

Fínske špeciálne vydanie: Kapitola 3 Zväzok 18 S. 0108

Švédske špeciálne vydanie: Kapitola 3 Zväzok 18 S. 0108



Nariadenie Komisie (EHS) č. 451/85 z 21. februára 1985, ktorým sa po dvadsiaty štvrtý raz mení a dopĺňa nariadenie (EHS) č. 2730/81, ktorým sa ustanovuje zoznam agentúr v nečlenských krajinách, ktoré majú právomoc vyhlasovať výberové konania v sektore mlieka a mliečnych výrobkov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 804/68 z 27. júna 1968, o spoločnej organizácii trhu s mliekom a mliečnymi výrobkami [1], v znení nariadenia (EHS) č. 1557/84 [2], najmä jeho článkov 13 ods. 3 a 17 ods. 4, keďže nariadenie Komisie (EHS) č. 2730/81 [3], v znení nariadenia (EHS) č. 2778/84 [4], ustanovilo zoznam agentúr v nečlenských krajinách, ktoré majú právomoc vyhlasovať výberové konania v sektore mlieka a mliečnych výrobkov; keďže vo svetle posledných dostupných informácií o obchodných postupoch dotknutých krajín a o úradnej podstate spomínaných agentúr, by sa malo toto nariadenie zmeniť a doplniť; keďže opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 V prílohe nariadenia (EHS) č. 2730/81 sa zoznam oprávnených organizácií doplňuje nasledujúcimi organizáciami, doplnenie sa urobí v abecednom poradí krajín: Krajina | Oprávnená organizácia | Jordánsko | Civil Service Consumer Corporation P. O. BOX 9706 Amman Jordan | Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 21. februára 1985 Za Komisiu Frans Andriessen podpredseda Komisie [1] Ú. v. ES L 148, 28.6.1968, s. 13. [2] Ú. v. ES L 150, 6.6.1984, s. 6. [3] Ú. v. ES L 272, 26.9.1981, s. 25. [4] Ú. v. ES L 261, 2.10.1984, s. 8. --------------------------------------------------